Leto nám pomaly ťuká na dvere, a kým si uvedomíte, už bude najvyšší čas plánovať dovolenku. V súčasnej situácii, kedy stále nie je vyriešená situácia okolo Covid – 19 začalo mnoho ľudí uvažovať trochu inak. Čo to tentokrát poňať trochu inak a vyraziť s deťmi na prázdniny v obytnom aute? Taká netradičná rodinná dovolenka v domčeku na kolieskach, to si zamiluje každé dieťa. Navyše pri kempovaní je možnosť nákazy veľmi malá.
Netradičná rodinná dovolenka – karavan alebo obytné auto?
Karavany a obytné autá sa znovu dostávajú do popredia, sú praktické, priestorné a výborne vybavené. Navyše vám dávajú jedno veľké plus – máte absolútnu slobodu a možnosť kedykoľvek zmeniť program. Aj v zlom počasí máte stále pevnú strechu nad hlavou a vaše deti sú v bezpečí a suchu.
Výhody a nevýhody karavanu
Všetko má svoje pre a proti. Karavan sa lepšie vykuruje a všetky veci máte pekne pohromade. Má aj veľkú zásobu na vodu a odpad. Nevýhodou ale môže byť to – že je to pomerne nákladná záležitosť, pokiaľ si auto chcete prenajať v požičovni.
Obytný príves je zle prispôsobený pre autá so slabšími motormi. Ale na druhú stranu – pokiaľ radi jazdíte po výletoch, vždy môžete príves v kempe odpojiť a vyraziť na výlet iba s osobným autom.
Čo nezabudnúť?
- riad – pokiaľ si budete variť samy, inak podľa mojej skúsenosti v každom kempe dnes celkom dobre varia…
- zmetáčik s lopatkou
- čistiace prostriedky
- lavór na riad
- a hlavne dobrú náladu
Pred tým, ako sa rozhodnete pre takýto typ dovolenky, je ideálne pripraviť si vopred itinerár. Približne kde pôjdete, čo by ste chceli vidieť. Zavolať do kempov – vzhľadom na to, že v poslednom roku jazdí veľa ľudí iba po republike, ich obsadenosť je vysoká. Kvalitu kempov si môžete dnes overiť aj na webových stránkach, prípadne sa pozrieť na hodnotenie cez aplikáciu tripadvisor.
Kempovanie mimo kempy
Nazabúdajte, že kempovanie mimo kempy nie je povolené, a to ani vo väčšine okolitých krajín.Napríklad v Nemecku, Rakúsku a Švajčiarsku je to výslovne zakázané. V Poľsku je tento druh kempovania tolerovaný, vo Francúzsku iba na súkromých pozemkoch so súhlasom majiteľa. V Dánsku, Švédsku a Nórsku neplatia žiadne obmedzenia.
Počas cesty nazabúdajte na bezpečnosť, jazda s karavanom je väčšinou pomalá, ale počas jazdy musia byť všetci pasažieri pripútaní bezpečnostnými pásmi!!